Document ID: 32008D0881

SKLEP SVETA
z dne 15. oktobra 2007
o podpisu in začasni uporabi Protokola k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani in Kraljevino Maroko na drugi zaradi pristopa Republike Bolgarije in Romunije k Evropski uniji
(2008/881/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 310 v povezavi s prvim stavkom prvega pododstavka člena 300(2) Pogodbe,
ob upoštevanju Akta o pristopu Bolgarije in Romunije k Evropski uniji ter zlasti člena 6(2) Akta,
ob upoštevanju predloga Komisije,
ob upoštevanju naslednjega:
(1)
Svet je 23. oktobra 2006 pooblastil Komisijo, da se v imenu Evropske skupnosti in njenih držav članic pogaja z Marokom o protokolu o spremembi sporazumov, sklenjenih med Evropsko skupnostjo in tretjimi državami, predvsem Evro-mediteranskega pridružitvenega sporazuma med Evropskimi skupnostmi in njihovimi državami članicami na eni strani in Kraljevino Maroko na drugi zaradi pristopa Republike Bolgarije in Romunije k Evropski uniji.
(2)
Ta pogajanja so se v zadovoljstvo Komisije uspešno končala.
(3)
Besedilo Protokola, ki je bilo izpogajano z Marokom, v členu 9(2) predvideva začasno uporabo Protokola pred začetkom njegove veljavnosti.
(4)
Protokol bi bilo treba v imenu Skupnosti podpisati in ga do zaključka potrebnih postopkov za njegovo sklenitev začasno uporabljati -
SKLENIL:
Člen 1
Podpis Protokola k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani in Kraljevino Maroko na drugi zaradi pristopa Republike Bolgarije in Romunije k Evropski uniji se odobri v imenu Evropske skupnosti, s pridržkom njegove sklenitve.
Besedilo Protokola je priloženo temu sklepu.
Člen 2
Predsednik Sveta je pooblaščen, da imenuje osebo(-e), pooblaščeno(-e) za podpis Protokola k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani in Kraljevino Maroko na drugi zaradi pristopa Republike Bolgarije in Romunije k Evropski uniji v imenu Skupnosti in njenih držav članic.
Člen 3
Protokol se začasno uporablja od 1. januarja 2007, s pridržkom njegove poznejše sklenitve.
V Luxembourgu, 15. oktobra 2007

Labels: 8
18
15
5